b'\n_START_ARTICLE_\nRajamerkki (rautatieliikenne)\n_START_PARAGRAPH_\nRajamerkki on merkki, joka osoittaa rautatien vaihteessa tai raideristeyksess\xc3\xa4 paikan, jota edemp\xc3\xa4n\xc3\xa4 veturi tai vaunu ei saa olla, ettei se est\xc3\xa4 viereisen raiteen liikennett\xc3\xa4. Mik\xc3\xa4\xc3\xa4n osa junasta ei saa ulottua rajamerkki\xc3\xa4 l\xc3\xa4hemm\xc3\xa4ksi vaihdetta. Rajamerkki voi olla ter\xc3\xa4ksinen tai puinen paalu, joustava ter\xc3\xa4svaijerin p\xc3\xa4tk\xc3\xa4 tai kiskon syrj\xc3\xa4\xc3\xa4n maalattu merkki.'